Naturkundemuseum undergrunnsstasjon

Naturkundemuseum undergrunnsstasjon er en undergrunnsstasjon på Berlins undergrunnsbanenettverk. Naturkundemuseum er på linjen U6. Stasjonen ligger under krysset av Chausseestraße og Invalidenstraße.

Stasjonen åpnet 30. januar 1923 under navnet Stettiner Bahnhof. I 1951 ble navnet forandret til Nordbahnhof siden den nærliggende jernbanestasjonen skiftet navn. Mens Berlin var delt av Berlinmuren fra 1961 til 1990, var stasjonen en såkalt spøkelsesstasjon der togene kjørte forbi uten stopp. Da stasjonen ble tatt i bruk igjen på 1990-tallet, fikk den navnet Zinnowitzer Straße. Men på grunn av misnøye med navnet ble det forandret 13. desember 2009 til Naturkundemuseum undergrunnsstasjon på grunn av nærheten til Museum für Naturkunde (også kjent som Humboltmuseet).

Eksterne lenker 
 

Stasjoner på Berlins undergrunnsbane
Jernbanestasjoner åpnet i 1923
1923 i Tyskland